ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 16/1996
z 19. decembra 1996,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993

Čl. I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 sa mení a dopĺňa takto:
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994 sa mení v mestskej časti Bratislava-Vajnory podľa tabuľky zmien a doplnkov v návrhu funkčných systémov č. 1 a podľa výkresu č. 1 takto:
a)	v lokalite č.3 – Tibenského
z funkcie poľnohospodárska pôda na funkciu malopodlažná bytová zástavba
b)	v lokalite č.6 - Veľké Štepnice
z funkcie poľnohospodárska pôda na funkciu malopodlažná bytová zástavba
c)	v lokalite č.9 - Pod Válkom
z funkcie poľnohospodárska pôda na funkciu malopodlažná bytová zástavba
d)	v lokalite č.15a - Nemecká dolina
z funkcie poľnohospodárska pôda na funkciu malopodlažná bytová zástavba.
(2) Návrh odkanalizovania, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Vajnory podľa tabuľky zmien a doplnkov v návrhu odkanalizovania č. 2a podľa výkresu č. 2 takto:
a)	zrušenie jednotného kanalizačného systému kanalizačného zberača H (zberač, prípojky, čerpacia stanica,dažďová nádrž, výtlak splaškov)
b)	zavedenie splaškovej vákuovej kanalizácie.
(3) Predmetom zmeny podľa odsekov 1 a 2 je územie v katastrálnom území Vajnory v rozsahu podľa zakreslenia v grafických prílohách tohto nariadenia.

Čl. II
Zmeny a doplnky Aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Vajnory podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Vajnory, na Krajskom úrade Bratislava a na Okresnom úrade Bratislava III.

Čl. III
Toto všeobecne záväzné nariadenie nadobúda účinnosť 1. februára 1997.

Peter Kresánek v. r.
primátor